《至启休沐之中静专一室病不复饮无以慰怀性且寡合若何为乐但窗閒弄笔信意乱书 其五》
宋代·李至

朱门好景多，寒月动情憀。炉炭蹲红兽，裘花斗紫貂。

管弦多盏困，风雪玉衔骄。谁似天人福，皆从积善招。

作者简介：（947—1001）宋真定人，字言几。七岁而孤，为内臣李知审养子。太宗太平兴国间进士。历通判鄂州，擢著作郎、直史馆，累迁右补阙、知制诰。八年，拜参知政事。雍熙初，谏太宗亲征范阳，以目疾求解机政。命兼秘书监，总秘阁藏书。淳化五年，兼判国子监，总领校雠、刊刻七经疏。真宗即位，拜工部尚书、参知政事，主张弃灵州，安抚西夏。后罢为武胜军节度使，徙知河南府。与李昉以诗相酬，有《二李唱和集》。